Domače branje

**Anton Tomaž Linhart**

**1. Naštej nastopajoče „peršone“.**

Micka

Micka je glavna oseba v Linhartovi komediji. Je naivno kmečko dekle, ki je pripravljeno vse verjeti. Sicer je dobra po srcu, zato tudi zaupa zlobnemu baronu, ki jo hoče zapeljati z zvijačo. Ko pa izve, da jo je Tulpenheim hotel pretentati, postane maščevalna in mu vrne milo za drago.

Jaka

Jaka je bil župan. Vedno in povsod se je zavzemal za pravico. Bil je pravičen in odkritosrčen, vendar ni rad silil v prepir. Pri nekaterih stvareh, kot naprimer pri Mickini nepremišljeni zaroki, je znal popustiti in ni zahteval kazni, ki ji gre.

Anže

Anže je bil robat in neprilagodljiv človek, ki se je rad iz koga pošalil. Vedno je naravnost povedal, kaj si misli o določeni stvari. Ni se znal ravnati po meščanskih šegah in navadah. Tudi ko je dvoril Micki, je to storil okorno in neizkušeno.

Šternfeldovka

Šternfeldovka je bila plemenita mlada vdova, ki je zasledovala svojege zaročenca Tulpenheima na deželo, kjer je odkrila njegovo zaroto. Takrat je postala maščevalna, združila je svoje moči s prav tako prevarano Micko. Na koncu je zapustila barona, da pa je imela še večje zadoščenje, je vse povedala njegovemu bolnemu stricu.

Tulpenheim

Tulpenheim je bil zlobni baron, ki se je hotel s prevaro polastiti premoženj obeh deklet. Prevarantu se ta naklep ni posrečil, saj so ga spregledali. Ko je ugotovil, da nima več nobenih možnosti pri Micki, se je poskušal opravičiti Šternfeldovki, vendar mu ta ni odpustila in ga osramočenega zapustila.

Monkof

Monkof je bil priliznjen prijatelj barona. Njegova osebnost v knjigi ni natančno opisana.Lahko pa razberemo, da je bil prav tako zvit, prebrisan in lažniv kot njegov družabnik pri zločinu, Tulpenheim.

Glažek

Glažek je bil pisar, ki je včasih služboval pri bogatejših kmetih, sedaj pa je bil zapit notarček, ki je bil pripravljen storiti vse za nekaj pijače ter denarja in je ubogal tistega, ki mu ga je dal več. Ravnal se je po toku dogodkov, tako da je vedno držal s tistim, za katerega je mislil, da bo zmagal. Ni se rad vmešaval v pretepe, saj je bil strahopeten. Družil se je s prestopniki. Znal pa je obdržati skrivnosti, saj je bil tudi sam na begu pred zakonom.

**2.Najdeš pri Monkofu ali Tulpenheimu kakšno pozitivno lastnost?**

 Pri Monkofu in Tulpenheimu ne najdem pozitivnih lastnosti.

**3.Kako so prikazane kmečke osebe?**

 Kmečke osebe imajo same pozitivne lastnosti.

**4. Označi Micko.**

Micka je glavna oseba v Linhartovi komediji. Je naivno kmečko dekle, ki je pripravljeno vse verjeti. Sicer je dobra po srcu, zato tudi zaupa zlobnemu baronu, ki jo hoče zapeljati z zvijačo. Ko pa izve, da jo je Tulpenheim hotel pretentati, postane maščevalna in mu vrne milo za drago.

 Micka je bila oblečena v navadna, kmečka oblačila (ruto, krilo, jopico). Na roki je imela prstan, ki ji ga je podaril baron in je bil znamenje zaroke.

**5.Napiši nekaj povedi, ki jih je izrekel Anže in so se ti zdele zanimive.**

 I, kaj pa jaz morem, da jo štimam!

 Kaj pa jaz morem, če mi je všeč!

 Bom videl, kako se bom to na pamet navadil.

 Bom videl, če se bom lahko naučil na pamet.

 Ampak jaz vam povem, oča, mene bo smeh silil.

 Ampak, oče, povem vam, da bom težko ostal resen.

**6.Tasti in tašče navadno niso zadovoljne z ženini in nevestami svojih otrok. Kaj o Anžetu meni Jaka?**

Jaka meni, da bi bil Anže zelo dober mož njegovi Micki.

**7.Kako bi pa ti označil Anžeta?**

Anže je bil robat in neprilagodljiv človek, ki se je rad iz koga pošalil. Vedno je naravnost povedal, kaj si misli o določeni stvari. Ni se znal ravnati po meščanskih šegah in navadah. Tudi ko je dvoril Micki, je to storil okorno in neizkušeno.

Anže je imel podobno obleko kot Jaka, le da je imel namesto suknje oblečen telovnik, kapo pa je imel staro in pomečkano. Ko si je oblekel lepo mestno obleko in šel snubit Micko, mu je le-ta rekla, naj to obleko vrže stran, saj se ji je zameril mestni baron in vse, kar je bilo kakorkoli povezano z njim.

**8. Kdo je bil Glažek?**

 Glažek je bil pisar, ki je včasih služboval pri bogatejših kmetih, sedaj pa je bil zapit notarček, ki je bil pripravljen storiti vse za nekaj pijače ter denarja in je ubogal tistega, ki mu ga je dal več. Ravnal se je po toku dogodkov, tako da je vedno držal s tistim, za katerega je mislil, da bo zmagal. Ni se rad vmešaval v pretepe, saj je bil strahopeten. Družil se je s prestopniki. Znal pa je obdržati skrivnosti, saj je bil tudi sam na begu pred zakonom.

Oblečeno je imel staro, razcapano suknjo, iz katere si je naredil hlače. Njegovi obleki se je poznalo, da ni najnovejša. Na glavi je imel lasuljo, ki se mu je neprestano snemala ali pa samo premikala, zato si jo je vseskozi popravljal.

**9. Kaj vse ti zbuja smeh pri Glažku?**

 Glažek zbuja smeh s svojo žejo, lasuljo in čudno skrpano obleko.

**10. Razloži naslednje fraze:**

 - iz glave spraviti (pozabiti nanj)

 - meti za norca (norčevati se iz njega)

 - molčati kot zid (ohraniti skrivnost)

 - norce briti (biti neresen)